Idoraviy normativ-huquqiy hujjatni davlat reyestridan chiqarish to‘g‘risida

Idoraviy normativ-huquqiy hujjatni davlat reyestridan chiqarish bo‘yicha 2019-yil 21-iyundagi xulosaga muvofiq hamda O‘zbekiston Respublikasi Prezidentining 2018-yil 13-apreldagi PQ-3666-son “O‘zbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar to‘g‘risida”gi, O‘zbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi hamda 2000-yil 19-maydagi 197-son “Vazirliklar, davlat qo‘mitalari va idoralarning me’yoriy hujjatlarini qabul qilish tartibini takomillashtirish to‘g‘risida”gi qarorlariga asosan, buyuraman:
 1. O‘zbekiston Respublikasiga Xalqaro tiklanish va taraqqiyot banki tomonidan beriladigan qarz mablag‘larini berish, foydalanish va qaytarish tartibini (ro‘yxat raqami 783, 1999-yil 30-iyul) Idoraviy normativ-huquqiy hujjatlarning davlat reyestridan chiqarish yuzasidan O‘zbekiston Respublikasi Iqtisodiyot va sanoat vazirligining 2019-yil 28-maydagi RG-1-7/6-2248-3-son, Markaziy bankining 2019-yil 31-maydagi 17-20/278-son, Moliya vazirligining 2019-yil 21-maydagi OI/13-05-485-son va “Asaka” aksiyadorlik tijorat bankining 2019-yil 1-iyundagi 19-12/3477-son xatlari ma’lumot uchun qabul qilinsin.
 2. O‘zbekiston Respublikasi Makroiqtisodiyot va statistika vazirligi, Moliya vazirligi, Markaziy banki va Ixtisoslashgan “Asaka” aksiyadorlik-tijorat banki tomonidan 1999-yil 6-maydagi 12-02-1/210-son, 16-iyuldagi 55-son, 9-iyundagi 308/1961-son va 14-maydagi 21-04/2248-son bilan tasdiqlangan O‘zbekiston Respublikasiga Xalqaro tiklanish va taraqqiyot banki tomonidan beriladigan qarz mablag‘larini berish, foydalanish va qaytarish tartibi (ro‘yxat raqami 783, 1999-yil 30-iyul) davlat reyestridan chiqarilsin.
 3. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin.
 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da hamda O‘zbekiston Respublikasi Qonun hujjatlari ma’lumotlari milliy bazasida e’lon qilinishini ta’minlasin.
 5. Mazkur buyruq rasmiy e’lon qilingan kundan e’tiboran kuchga kiradi.
 6. Mazkur buyruqning ijrosini nazorat qilish vazirning birinchi o‘rinbosari M. Istamov zimmasiga yuklansin.